Նա նշել է, որ գների աճը Հայաստանում արհեստական չէ, և այդ գործընթացը վերահսկելի է: Որպես իր խոսքերի ապացույց` Շարմազանովն ընդգծել է այն փաստը, որ հարևան Վրաստանում գների աճը կազմել է 4,7 տոկոս, Ադրբեջանում` 7,9 տոկոս, իսկ Հայաստանում գներն ավելացել են, ընդամենը, 2,6 տոկոսով: «Մենք չենք ապրում ողջ աշխարհից մեկուսացած, և միջազգային շուկայում գների աճը հանգեցնում է գնաճի նաև Հայաստանում: Այժմ ԽՍՀՄ չէ, և շուկան է պայմանավորում գինը: Եթե մենք արհեստականորեն զսպենք գների աճը, ապա դա կհանգեցնի էլ ավելի ծանր հետևանքների՚, - հավաստիացրել է պատգամավորը: